PATVIRTINTA

Rokiškio rajono

Juodupės lopšelio-darželio

direktoriaus įsakymu

2020 m. vasario 24 d. Nr.U-20

RESPUBLIKINIS IKIMOKYKLINIO IR PRIEŠMOKYKLINIO UGDYMO ĮSTAIGŲ PROJEKTAS „MANO MIESTAS AR KAIMAS – MANO LIETUVA“ NUOSTATAI

I. BENDROSIOS NUOSTATOS

1.1. Respublikinio ikimokyklinio ir priešmokyklinio ugdymo įstaigų projekto ,,Mano miestas ar kaimas – mano Lietuva ” (toliau – Paroda) nuostatai reglamentuoja projekto tikslą, uždavinius, atsakingus vykdytojus, dalyvius, organizavimo ir vykdymo tvarką.

1.2. Parodą organizuoja Rokiškio rajono Juodupės lopšelio – darželio mokytojos: direktoriaus pavaduotoja ugdymui Rita Bigenienė ir priešmokyklinio ugdymo mokytoja metodininkė Reda Jasiūnienė.

1.3. Parodą globoja Rokiškio rajono Juodupės lopšelio – darželio direktorius Valdis Vaičėnas.

1.4. Parodos partneris – Rokiškio rajono savivaldybės švietimo centras.

1.5. Parodos nuostatai skelbiami Juodupės lopšelio - darželio interneto svetainėje <https://www.juodupesdarzelis.lt/> ir <https://www.facebook.com/juodupesdarzelis/> .

II. TIKSLAI IR UŽDAVINIAI

2.1 Tikslas – pilietiškumo, tautiškumo ir patriotizmo ugdymas per artimiausios aplinkos pažinimą, pasididžiavimo ir meilės savo miestui, vietovei skiepijimas.

Projektas skirtas ,,JUODUPĖ 2020 MAŽOJI LIETUVOS KULTŪROS SOSTINĖ“.

Projektas suteikia galimybę patiems mažiausiems gyventojams pažinti savo miestą, jo istoriją, žymias vietas, didžiuotis savo miestu, vietove, kur gyveni, jaustis Lietuvos dalimi.

2.2. Uždaviniai:

2.2.1 Sudaryti sąlygas vaikams tyrinėti ir pažinti savo miestą;

2.2.2 Ugdyti suvokimą, jog kiekvienas Lietuvos miestas ir kaimas su jo gyventojais yra Lietuvos dalis;

2.2.4 Ugdyti vaikų kūrybiškumą, panaudojant įvairias technikas ir priemones.

III. ORGANIZAVIMO IR DALYVAVIMO TVARKA

3.1. Darbelių ir piešinių parodai laukiame 2020 kovo 10 d. – 2020 kovo 31 d.

3.2. Parodos dalyviai – Lietuvos Respublikos ikimokyklinio ir priešmokyklinio amžiaus vaikai kartu su tėvais ir pedagogais.

3.3. Dalyviai su darbeliu siunčia užpildytą lentelę (priedas nr.1)

3.4. Darbus siųsti adresu: Juodupės lopšeliui- darželiui, Tekstilininkų g.5, Juodupė, Rokiškio r., LT – 42467.

IV. REIKALAVIMAI PARODOS DALYVIAMS

4.1. Darbelyje ar piešinyje vaizduojamas miestas, vietovė, kur gyveni.

4.2. Kūrybiniai darbai gali būti atlikti įvairiomis technikomis (lankstymas, karpymas, aplikavimas, piešimas ir pan.).

4.3. Darbai turi būti priklijuoti ant A4 lapo, ant darbelio priklijuojama lentelė (priedas Nr. 1).

4.3. Darbai privalo būti tvarkingi.

V. BAIGIAMOSIOS NUOSTATOS

5.1. Paroda bus eksponuojama Juodupės miestelio bibliotekoje.

Organizatoriai pasilieka teisę darbus naudoti savo nuožiūra, apie tai neinformuodami autoriaus.

5.2. Darbai nebus grąžinami.

5.3. Parodos nuotraukos bus publikuojamos Juodupės lopšelio-darželio internetiniame puslapyje <https://www.juodupesdarzelis.lt/> ir <https://www.facebook.com/juodupesdarzelis/> .

5.4. Visi dalyviai gaus padėkos raštus.

5.5. Mokytojai, padėję vaikams pasiruošti Parodai, gaus Rokiškio rajono avivaldybės švietimo centro padėkas apie vykdytą metodinę veiklą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr. 1

|  |  |
| --- | --- |
| Įstaiga |  |
| Piešinio pavadinimas |  |
| Pedagogas |  |
| Darbo autorius |  |
| El. paštas |  |